text: O nai nipalowadan no Africa safaniyot a sakapotan satata’akay a Kristokiw a komodan, ’aloman ko pasowalay to away ko kacotodongan to maanan a sakapot no pakayraan sanay a tamdaw oya mida’ocay to no Africa safaniyot a rocok pakayraan. I South Africa sa’osien ira ko 20 ’ofad a yincumin mirocokay to sapiadah (miadahay)[473], tangasa i 60% ko South Africa a tamdaw pasayraay to miadahay a milicay[474], o sowal nangra to miadahay o “Sangemas” ano eca “Inyanga” han[475][476]. O miadahay palekapoten to no to’as a salo’afangan, ato itiniay a kalo’a’adopen ato kalomalengaway a palecamol todong o sapaiyo a sakaadahaw, matiniay pipaiyo o sasowalen “Muti” ahan ko sowal[477]. ’Aloman ko finacadan pakomoday to no Kristokiw ato no to’asan a pakayraan a midemak[478].